Държавен вестник, бр. 19, 2015 г., стр. 35

БРОЙ  19	
Д Ъ Р Ж А В Е Н  В Е С Т Н И К 	
СТР.  35  
Раздел VI
Правила за транспортиране през защитени 
зони и в рамките на зоната 
Чл. 58. (1) Растенията, растителните продук­
ти или другите обекти, изброени в приложение 
№ 5, част А, глава втора, се транспортират 
през защитена зона до крайно местоназначе-
ние извън нея с растителен паспорт, валиден 
за тази зона. 
(2) Растенията, растителните продукти 
или другите обекти по ал. 1 се транспорти-
рат през защитена зона без валиден за нея 
растителен паспорт при спазване на следните 
изисквания: 
1. използваните опаковки или транспорт-
ните средства не са заразени със съответните 
вредители и имат качества, които изключват 
разпространението на вредители;
2. опаковките или транспортните средства 
незабавно след опаковането или натоварва-
нето се затварят съгласно фитосанитарните 
изисквания и по време на транспортирането 
им през защитената зона остават затворени 
и непроменени;
3. растенията, растителните продукти или 
другите обекти, изброени в приложение № 5, 
част А, глава втора, могат да бъдат придру-
жавани от документ, който обикновено се 
използва при търговия с тях, като се отбелязва, 
че продуктите са с произход и крайно место-
назначение извън съответната защитена зона. 
(3) Растителен паспорт, валиден за защи-
тена зона, се издава при условията и по реда 
на чл. 37 и 38.
Чл. 59. Когато при проверка в защитена 
зона се установи, че изискванията на чл. 58 не 
са спазени, инспектор по растителна защита 
незабавно запечатва опаковките и растенията, 
растителните продукти или другите обекти 
се експедират под негов контрол извън за-
щитената зона.
Чл. 60. Растенията, растителните продукти 
и другите обекти, изброени в приложение № 5, 
част А, глава втора, произведени в защитена 
зона, се транспортират в нея при условията 
и по реда на раздел III.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. „Вредител“ е всеки растителен или жи-
вотински вид, род или биотип или патогенен 
агент, вреден за растенията и/или растител-
ните продукти.
2. „Движение на растения и растителни 
продукти и други обекти“ е всяко фактическо 
действие, свързано с преместването на рас-
тения, растителни продукти и други обекти 
от едно място на друго място, независимо 
с каква цел, включително и производство, 
търговия, преработка, съхранение.
3. „Дървен материал“ са трупите, запа-
зили цялата или част от естествената си 
обла повърхност, със или без кора; дървени 
стърготини, талаш, парчета, частици, трици, 
дървесни отпадъци или скрап; помощни и 
постелъчни материали, разделители, палети 
или опаковъчен материал, които се употре-
бяват при транспорт на стоки от всякакъв 
вид, за които е установено, че представляват 
фитосанитарен риск.
4. „Дървен опаковъчен материал“ е дърве-
сина или дървесни продукти, с изключение 
на хартиени продукти, използвани за поддър-
жане, предпазване или пренасяне на стоки, 
включително и дънедж. Дънедж е дървен 
опаковъчен материал, използван за обезопа-
сяване и поддържане на стока, който обаче 
не остава свързан със стоката. 
5. „Държава членка“ е държава – членка 
на Европейския съюз.
6. „Залавяне“ е всяко действие, което е 
предприето или трябва да се предприеме 
от държава членка по отношение на цялата 
или на част от пратка от трета държава, съ-
държаща растения, растителни продукти и 
други обекти, или по отношение на вредител 
по растения, растителни продукти и други 
обекти, които не отговарят на изискванията 
по тази наредба, въвеждаща разпоредбите на 
Директива на Съвета 2000/29/ЕО.
7. „Засаждане“ е всяка операция, свързана 
с поставянето на растенията в условия, осигу-
ряващи по-нататъшен растеж, възпроизводство 
и размножаване.
8. „Карантина“ е комплекс от временни 
ограничителни мерки, наложени върху рас-
тения, растителни продукти и други обекти 
или дейност.
9. „Карантинен вредител“ е вредител, който 
има потенциално значение за икономиката на 
застрашена зона и който още не е установен 
в тази зона или вече се намира в нея, но не 
е широко разпространен и е обект на офи-
циален контрол.
10. „Митническо направление на стоки“ е 
направлението по смисъла на чл. 4, т. 15 от 
Регламент (ЕИО) № 2913/92.
11. „Място на въвеждане“ е мястото, къ-
дето растенията и растителните продукти 
се въвеждат на митническата територия на 
Европейския съюз – летище при въздушен 
транспорт, пристанище при морски или речен 
транспорт, жп гара при железопътен транс-
порт, а при всички останали видове транс-
порт – мястото на пресичане на сухопътна 
граница на Европейския съюз.
12. „Партида от растения, растителни 
продукти и други обекти“ са определен брой 
единици от един вид, идентифициращ се чрез 
хомогенността на състава си и произхода, 
представляващи част от пратка.